22.11.2022 г.
BG
Официален вестник на Европейския съюз
L 302/7
2.19.
„Режим на зареждане 4“ означава режим на зареждане, както е определен в точка 6.2.4 на IEC 61851-1, при който превозното средство се свързва към EVSE, като се осигурява постоянно напрежение за превозното средство (посредством външно зарядно устройство) и комуникация между превозното средство и зарядната станция (чрез линии за сигнализация/управление и/или чрез линии за кабелна мрежова връзка).
2.20.
„Порт за сигнализация/управление“ означава порт за връзка между отделните компоненти на даден ЕМВ или между ЕМВ и локално спомагателно оборудване (AE), който се използва съгласно съответните функционални спецификации (например за максималната дължина на свързания с него кабел).
Примери за такива портове са RS-232, Universal Serial Bus (USB), High-Definition Multimedia Interface (HDMI), стандарт IEEE 1394 (FireWire).
За превозно средство в режим на зареждане това включва сигнал Control Pilot, технология PLC (технология за комуникация по силови линии), използвана по линията на сигнала Control Pilot, протокол/шина CAN.
2.21.
„Кабелен мрежов порт“ означава порт за връзка за пренос на глас, данни и сигнали, предназначен за свързване на широка гама от системи към комуникационна мрежа с един или множество ползватели посредством пряка връзка.
Примери за това са мрежи от тип CATV, PSTN, ISDN, xDSL, LAN и други подобни.
Тези портове могат да поддържат екранирани или неекранирани кабели и могат също така да пренасят променливо или постоянно захранващо напрежение, когато това е неразделна част от телекомуни­ кационната спецификация.
2.22.
„Еквивалент на асиметрична мрежа (AAN)“ означава мрежа, която се използва за измерване (или подаване) на асиметрични (общ режим) напрежения по неекранирани симетрични сигнални (напр. телекомуника­ ционни) линии, като същевременно се отхвърля симетричният сигнал (диференциален режим).
Тази мрежа се използва в комуникационните /сигналните линии на превозното средство в режим на зареждане, за да се осигури специфичен импеданс на товара и/или разделяне (напр. между комуникационните /сигналните линии и линиите за зареждане от електрическата мрежа).
В настоящото правило AAN се използва и за симетрични линии.
2.23.
„Еквивалент на мрежа за зареждане с постоянен ток (DC-charging-AN) “ означава мрежа, осъществена в линията на постояннотоковото захранване с високо напрежение на превозното средство в режим на зареждане, която осигурява определен импеданс на товара в даден честотен обхват и може да изолира превозното средство от зарядната станция за ПТВН в този честотен обхват.
2.24.
„Еквивалент на електрозахранваща мрежа (AMN)“ означава мрежа, която осигурява определен импеданс за ЕМВ при радиочестоти, подава разликовия сигнал към измервателния приемник и отделя изпитвателния контур от захранващата мрежа.
Съществуват два основни типа AMN — V-AMN, в която се смесват несиме­ трични напрежения, и делта-мрежа, в която се смесват поотделно симетрично и асиметрично напрежение.
Термините мрежа за стабилизиране на импеданса на линията (LISN) и V-AMN се използват като взаимоза­ меняеми.
Мрежа, осъществена в електрическата мрежа на превозното средство в режим на зареждане, която осигурява определен импеданс на товара в даден честотен обхват и която изолира превозното средство от електрическата мрежа в този честотен диапазон.
2.25.
„Изпитвателна площадка на открито (OTS)“ е площадка, подобна на площадката за изпитване на открито, посочена в CISPR 16, като при нея обаче не се изисква заземителна повърхност и размерите се различават.
3.
Заявление за одобряване
3.1.
Одобряване на типа на превозно средство
3.1.1.
Заявлението за одобряване на тип превозно средство по отношение на неговата електромагнитна съвмес­ тимост се подава от производителя на превозното средство.
3.1.2.
Образец на информационния документ е показан в приложение 2А.
3.1.3.
Производителят на превозното средство съставя списък, в който описва всички съответни електрически/елек­ тронни системи или ЕМВ на превозното средство, типовете каросерии, вариантите по отношение на материала на каросерията, общото разположение на проводниците, вариантите по отношение на двигателя, версиите с ляво/дясно кормилно управление и версиите на колесната база.
Съответните електрически/елек­ тронни системи или ЕМВ на превозното средство са тези, които могат да имат значителни широколентови или теснолентови излъчвания, и/или които имат отношение към свързаните с устойчивостта на смущения функции на превозното средство (вж. точка 2.12), и тези, които съставят свързващите устройства за зареждане на ПСНЕ.
3.1.4.
По взаимно съгласие между производителя и органа по одобряването на типа от този списък се избира едно превозно средство, което е представително за одобрявания тип.
Изборът на превозно средство се извършва въз основа на предлаганите от производителя електрически/електронни системи.
Ако производителят на превозното средство и органът по одобряване на типа приемат по взаимно съгласие, че са включени различни електрически/електронни системи, които могат да окажат съществено влияние върху електромаг­ нитната съвместимост на превозното средство в сравнение с тази на първото представително превозно средство, тогава от този списък може да се избере едно или повече превозни средства.